- MATYU
- <
- 1
- >

Iruhin Ananin Yopinyi Baraen Matyu Nenyem Iri
Banenyi Baraen Um Matyu
1:1—2:23 Jisas ananim yamehem
3:1-12 Jon nenek baptaisumesh iri nakripesh Jisas ananin baraen
3:13—4:11 Jisas nenek baptais aria Satan nanaki nakwiraehan um nunek yoweishi inahos
4:12—18:35 Jisas nanak shokugi nahobig Galili nakripesh Iruhin ananin yopinyi baraen aria nagabe eneheneh arugeh henekesh iri yopish
19:1—20:34 Jisas nakutukuk Galili nanak shokugi nahobig Judia nakripesh Iruhin ananin yopinyi baraen
21:1—27:66 Jisas nanak Jerusalem nakripesh baraen, aria eshesh sheneman baraen aria shenek nyiliman rowogin kruse
28:1-20 Shabo Jisas nagok aria ta nakitak nape nekesh mour ananish disaipel ba iyoh aria nato iruhw heven
1
Jisas Krais Ananish Popehesh Yamehesh Esheshish Nyeiguhw
(Luk 3:23-38)
1 Jisas Krais ananish popehesh yamehesh esheshish nyeiguhw douk eshudok. Jisas ananin yamenen Devit. Devit ananin yamenen Abraham.
2 Abraham ananin nuganin Aisak.
Aisak ananin nuganin Jakob.
Aria Jakob nabuki Juda nani ananim owarhim.
3 Juda nabuki Peres nani Sera.
Amamik amakek douk Tamar.
Peres ananin nuganin Hesron.
Hesron ananin nuganin Ram.
4 Ram ananin nuganin Aminadap.
Aminadap ananin nuganin Nason.
Nason ananin nuganin Salmon.
5 Salmon ananin nuganin Boas.
Boas ananik amakek douk Rehap.
Boas ananin nuganin Obet.
Obet ananik amakek Rut.
Obet ananin nuganin Jesi.
6 Jesi ananin nuganin douk king Devit.
Devit ananin nuganin douk Solomon.
Solomon ananik amakek seiwok Uria ananik irohukwik.
7 Solomon ananin nuganin Rehoboam.
Rehoboam ananin nuganin Abiya.
Abiya ananin nuganin Asa.
8 Asa ananin nuganin Jehosapat.
Jehosapat ananin nuganin Joram.
Joram ananin nuganin Usia.
9 Usia ananin nuganin Jotam.
Jotam ananin nuganin Ahas.
Ahas ananin nuganin Hesekia.
10 Hesekia ananin nuganin Manase.
Manase ananin nuganin Emon.
Emon ananin nuganin Josaia.
11 Josaia ananim nugamim douk Jehoiakin nani ananim owarhim.
Abudok nyutob eshesh Israel shanak shonoweshik shape gani Babilon.
12 Shanak shonoweshik shape Babilon aria Jehoiakin nabuki Sealtiel.
Sealtiel ananin nuganin douk Serubabel.
13 Serubabel ananin nuganin Abiut.
Abiut ananin nuganin Eliakim.
Eliakim ananin nuganin Asor.
14 Asor ananin nuganin Sadok.
Sadok ananin nuganin Akim.
Akim ananin nuganin Eliut.
15 Eliut ananin nuganin Eleasar.
Eleasar ananin nuganin Matan.
Matan ananin nuganin Jakob.
16 Jakob ananin nuganin Josep.
Aria Josep narao Maria aria kwobuki Jisas douk shuhwaran um Krais, douk Iruhin nakriyan neshopokan nanaki iri. 17 Namudok aria shadarehi awiros arpesh douk shape iri Abraham napeyobi nyutob arigaha shanaki shatogrumori Devit natogur obi nyutob asudok awiros sanak satogrum 14-poreis. Aria ta shadareh Devit napenyobi nyutob arigaha shanak shatogrumori abudok nyutob eshesh Babilon shanaki sharao eshesh Israel shanak showeshikesh shape Babilon obi douk shopuk shadarehas sanak satogur um 14-poreis awiros. Aria shopunek shadarehi abudok nyutob shabi shape Babilon obi arigaha shanak shatogur um Krais natogur nape obi nyutob um douk shopuk namudok atin, shadarehas sanak satogur 14-poreis.
Maria Kwokwarumori Jisas
(Luk 2:1-7)
18 Jisas Krais nonokwarum ahi aih douk namudok. Ananik amakek Maria douk shagraehok um kurao Josep. Eshesh biyesh ta shunoraum aria madae shishuh atugun uwe, uwok aria okwok kwanodukem um okwok kwonorahaen Iruhin ananin Mishin nyanaki nyawishok aria shatik um okwok douk kwunarahaen. 19 Josep yopini arman, madae nunek inahos uwe, uwok. Anan abraen nyan aria nanaiwos nukok abraen Maria uwe, uwok. Aria anan nabo baraen shokubur atin um anan kanak ta nunoiwos irohukwik, Maria. 20 Anan nape nonek urkum um enyudok baraen obi nyutob, enen Iruhin ananin ensel nyatogruman anas yomnis aria nyakripan, “Josep, Devit barhonin, mare nyunotitik um nyurao Maria um nyakik irohukwik. Okwok kwonorahaen um Iruhin ananin Mishin. Madae anan arman nonukok uwe, uwok. 21 Okwok ko kwubanuh kubuki anan nuganin. Aria nyak ta nyuhwaran nyeigur Jisas, um maresh anan ko nugamoh arpesh shukutukuk yoweishi inahos aria shutanamori shupe wosik atin.” 22 Eshudok eneshenesh shenenek shagipesh baraen seiwok anan profet noko Iruhinin baraen iri anan nakri namudok, 23 “Onok madae kuti armam iri ta kweyetueguk, kwubanuh aria kubuki anan nuganin, aria shuhwaran Emanuel. Enyudok baraen nyakri namudok, Iruhin nani apak nape.” 24 Aria Josep neshuh nakitak aria narao Maria um ananik irohukwik, kabi da Iruhin nakripan um. 25 Aria Josep madae nini Maria shishuh atugun uwe, uwok. Aria Maria kwobanuh kwobuki anan nuganin. Aria nodowon nyeigur Jisas.

- MATYU
- <
- 1
- >

© 2003 Wycliffe Bible Translators, Inc.